Moringa peregrina

Ti Moringa peregrina ket ti sebbangan ti agsabsabong a mula iti pamilia ti Moringaceae a patneng iti Sara ti Aprika ti Peninsula Arabiano ken ti Akin-abagatan a Sinai, Ehipto ken mabalin a mabirukan iti amin a paset ti Arabia, Ehipto ken ti ad-adayo a kas iti Siria.  Agtubo ti Moringa peregrina kadagiti nabato a wadi ken dagiti derraas kadagiti namagmaga a lugar.

Deskripsion 
Ti Moringa peregrina ket ti maysa a matnag-bulong a kayo, 6-10m iti katayag, nga addaan kadagiti dakkel a bulong ken dagiti naingpis nga aglay-ot a sanga.  Ti sabongna ket addaan kadagiti lima a petalo, puraw wenno nagaritan iti nalabbasit wenno derosas. Dagiti bungana ket naisangayan ken mabalin a makita nga agbitbitin manipud kadagiti sangana iti amin a paset ti tawen.  Dagiti bunga ket akikid a silindriko, aginggan aiti 30 cm iti kaatiddog ken namarkaan kadagiti nauneg nga umatiddog a rengngat.  No maluom, agsisinada kadagiti tallo a gudua a mangiparuar kadagiti dakkel a marapuraw a bukel.

Dagiti usar 
Ti Moringa peregrina ket naus-usar idi iti panagbangon kadagiti balay ken sungrod, ken makmakan dagiti bulong ken maus-usar pay a pakan ti dingoen. Iti akindaya nga Oman, dagiti ubing a kayo ti Moringa peregrina ket makalkali ken dagiti ramutna ket matuntuno ken makmakan. Iti Oman, ti mayaon a lana manipud kadagiti bukel ket inus-usar idi a kas tradisional nga agas ken bangbanglo.

Dagiti nagibasaran 

peregrina
Flora ti Ehipto